2. ΑΝΑΓΚ. ΝΟΜΟΣ υπ’ αριθ. 1568 της 5/13 Δεκ. 1950 (ΦΕΚ Α΄282) Περί κυρώσεως του Α.Ν. 1546/1950 «περί αγροτικής αποκαταστάσεως εν Δωδεκανήσω και συμπληρώσεως αυτού. Άρθρ.1ον.Κυρούται, αφ’ ης ίσχυσεν ο Α.Ν. 1546/1950 «περί αγροτικής αποκαταστάσεως εν Δωδεκανήσω», δημοσιευθείς δια του υπ’ αριθ. 249 της 29 Οκτ. 1950 φύλλου της Εφημερίδος της Κυβερνήσεως (τεύχ. Α΄). Άρθρ.2ον.-4ον.-(Τροποποιούνται τα άρθρ. 3,8 και 19 του κυρουμένου Α. Νόμου). Άρθρ.5ον.-Κατά την ενώπιον της Επιτροπής Απαλλοτριώσεων συζήτησιν υποθέσεων περί ων ο παρών Νόμος καλείται υποχρεωτικώς να παραστή επί ποινή ακυρότητος της σχετικής διαδικασίας, ο οικείος Δήμαρχος ή Πρόεδρος Κοινότητος ή οι νόμιμοι αυτών αναπληρωταί. Άρθρ.6ον.-Αι παρ. 5,7 και 9 του άρθρ. 193 του Αγρ. Κώδικος εφαρμόζονται αναλόγως και επί των οριστικών παραχωρητηρίων των εκδιδομένων κατ’ εφαρμογήν του άρθρ. 6 του κυρουμένου Α.Ν. 1546/1950. Άρθρ.7ον.-1.-.Προς τον σκοπόν της διατηρήσεως της γεωργοοικονομικής ενότητος των κατά τον παρόντα Νόμον παραχωρουμένων δι’ αγροτικήν αποκατάστασιν μεγάλων κρατικών αγροκτημάτων, ο διευθυντής Γεωργίας Δωδεκανήσου καλεί τους κληρούχους, μετά την εις αυτούς οριστικήν διανομήν των κλήρων, όπως συγκροτήσουν κατ’ αγρόκτημα Αναγκαστικόν Συνεταιρισμόν κοινής γεωργοοικονομικής εκμεταλλεύσεως τούτου, υπογράψουν το καταστατικόν και εκλέξουν το Διοικητικόν Συμβούλιον αυτού. Σελ. 246(α) 2.Οι όροι της εν γένει γεωργοοικονομικής εκμεταλλεύσεως, τα της οργανώσεως και λειτουργίας και ο τύπος του καταστατικού των ως άνω Συνεταιρισμών ορισθήσονται δια Β.Δ/τος εκδιδομένου προτάσει του υπουργού της Γεωργίας. 3.Εις τους κατά τα άνω συγκροτουμένους Αναγκαστικούς Συνεταιρισμούς παραχωρείται δι’ αποφάσεως του Υπουργού της Γεωργίας ή του Γεν. Διοικητού Δωδεκανήσου δημοσιευομένης εις την Εφημερίδα της Κυβερνήσεως και μεταγραφομένης νομίμως, η κυριότης των πάσης φύσεως κοινοχρήστων χώρων και των γεωργικών κτηνοτροφικών, υδραυλικών και άλλων εγκαταστάσεων του κτήματος. 4.Δι’ αποφάσεως του Υπουργού των Οικονομικών ή του Γεν. Διοικητού Δωδεκανήσου παρέχεται η εγγύησις του Ελληνικού Δημοσίου προς τους άνω Συναιτερισμούς δια την σύναψιν δανείων προς εξασφάλισιν της λειτουργίας και αναπτύξεως αυτών παρά της Αγροτικής Τραπέζης της Ελλάδος ή άλλων πιστωτικών ιδρυμάτων. 5.Δια Β.Δ/των εκδιδομένων προτάσει του Υπουργού Γεωργίας κανονισθήσονται αι λεπτομέρειαι δια την εφαρμογήν του παρόντος άρθρου. 17.Β.η.2 Αγροτ. Αποκατάσταση στα  Δωδεκάνησα 